หุ้นสหรัฐฯปิดลบแรง
หุ้นสหรัฐฯปิดลบแรงตามหลังข้อมูลสร้างงานและภาคบริการที่น่าผิดหวังขณะที่ราคาน้ำมัน ดิ่งลง2วันติด รวมกว่า 4 ดอลลาร์
5 พ.ค. 2554

หุ้นสหรัฐฯปิดลบแรงตามหลังข้อมูลสร้างงานและภาคบริการที่น่าผิดหวังขณะที่ราคาน้ำมัน ดิ่งลง2วันติด รวมกว่า 4 ดอลลาร์ 
ตลาดหุ้นสหรัฐฯวานนี้(4พ.ค.) ปิดลบแรงตามหลังข้อมูลสร้างงานและภาคบริการที่สำคัญอันน่าผิดหวัง ซึ่งคิดเป็นร้อยละ 70 ของกิจกรรมทางเศรษฐกิจของประเทศแห่งนี้       ดัชนีหุ้นดาวโจนส์ ลดลง 84.54 จุด (0.66 เปอร์เซ็นต์) ปิดที่ 12,722.97 แนสแดค ลดลง 13.39 จุด (0.47 เปอร์เซ็นต์) ปิดที่ 2,828.23 จุด เอสแอนด์พี ลดลง 9.36 จุด (0.69 เปอร์เซ็นต์) ปิดที่ 1,347.27 จุด 
ขณะที่ราคาน้ำมัน ดิ่งลง2วันติด รวมกว่า 4 ดอลลาร์ หลังพบคลังพลังงานสำรองสหรัฐฯเพิ่มขึ้นเกินความคาดหมาย ก่อความกังวลต่ออุปสงค์ในชาติผู้บริโภครายใหญ่แห่งนี้       สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนมิถุนายน ลดลง 1.81 ดอลลาร์ ปิดที่ 109.24 ดอลลาร์ต่อบาร์เรล รวม 2 วันที่ผ่านมา ปรับลดไป 4.28 ดอลลาร์ และนับเป็นการขยับลงไปต่ำกว่า 110 ดอลลาร์ เป็นครั้งแรกนับตั้งแต่ 20 เมษายน ส่วนเบรนท์ทะเลเหนือลอนดอน ลดลง 1.26 ดอลลาร์ ปิดที่ 121.19 ดอลาร์ต่อบาร์เรล รวม 2 วัน ขยับลง 3.93 ดอลลาร์